Per intercanviar les imatges premeu les tecles Esquerra i Dreta o visualitzeu-les totes utilitzant la galeria d'imatges.
Tiffany Antopolski
tiffany.antopolski@gmail.com

Creative Commons Share Alike 3.0

# Visualització de totes les imatges d'una carpeta

Podeu navegar per totes les imatges d'una carpeta obrint una de les imatges i fent clic, per exemple, a Següent i Anterior. També podeu visualitzar una col·lecció d'imatges amb una petita previsualització de totes les imatges de la carpeta.

# Navegació per totes les imatges d'una carpeta

Si teniu una carpeta amb múltiples imatges podeu navegar per totes elles sense haver d'obrir-les individualment.

Obriu qualsevol de les imatges de la carpeta que voleu veure.

Per navegar per les imatges feu clic a Següent i Anterior a la barra d'eines o premeu les tecles Dreta i Esquerra.

També podeu utilitzar les tecles Amunt i Avall o la Barra espaiadora i la Tecla de retrocés. Finalment, també podeu fer clic a Vés Imatge anterior i Vés Imatge següent.

Podeu navegar per les imatges en mode de pantalla completa fent clic a Visualitza Pantalla completa o prement F11. Utilitzeu les tecles del teclat per intercanviar les imatges en el mode de pantalla completa.

Per tornar a la visualització normal premeu Esc o F11.

# Navegació per la col·lecció d'imatges

La col·lecció d'imatges mostra petites previsualitzacions (miniatures) de totes les imatges d'una carpeta. D'aquesta manera es facilita la navegació ràpida per col·leccions de moltes imatges.

Per visualitzar la galeria d'imatges feu clic a Visualitza Col·lecció d'imatges o premeu F9.

Per veure una imatge de la col·lecció en la mida màxima feu-hi clic a sobre.

Per navegar per les imatges de la col·lecció també podeu utilitzar les tecles Esquerra i Dreta

Per ocultar la galeria feu clic a Visualitza Col·lecció d'imatges una altra vegada, o premeu F9.