Attēla skats, slīdrāde un spraudņi.
Tiffany Antopolski
tiffany@antopolski.com

Creative Commons Share Alike 3.0 licence.

Viesturs Ružāns
viesty@exs.lv 2011.

# Iestatījumi

Šī sadaļa apraksta visus iestatījumus, kurus var uzstādīt attēlu skatītājā. Spied Rediģēt Iestatījumi, lai sāktu mainīt iestatījumus.

# Attēla skata iestatījumi

## Attēla uzlabojumi

Izvēlies Nogludināt attēlus samazinot, lai uzlabotu attēlu nogludināšanu, kad tu pietuvini vai attālini attēlu. Tas uzlabo zemas rezolūcijas (pikseļainu) attēlu izskatu, nogludinot asās šķautnes.

Ja tu iespējo Automātiski pagriezt, attēli tiks pagriezti atkarībā no to Exif metadatiem automātiski. Exif metadatus attēlam automātiski pievieno digitālā fotokamera un var saturēt informāciju par to, kā kamera tika turēta, kad fotogrāfija uzņemta. Piemēram, kad automātiskā pagriešana ir iespējota, portretu fotogrāfijas automātiski tiek rotētas otrādāk. Rotācija netiek saglabāka failā, kamēr tu nesaglabā pagriezto attēlu.

Automātiskā pagriešana nedarbojas ar visiem attēliem; tikai fotogrāfijas, uzņemtas ar kameru, kura saglabā Exif orientācijas metadatus, tiks rotētas.

## Caurspīdīgās daļas

Izvēlies vienu no opcijām, lai noteiktu kā atainot caurspīdīgas attēla daļas, ja tam tādas ir:

Rādīt rūtiņrakstu:

Parāda caurspīdīgās attēla daļas kā rūtiņrakstu.

Rādīt šo krāsu:

Jebkuru caurspīdīgo attēla daļu attēlo kā krāsu, ko norāda, nospiežot krāsas izvēles pogu.

Rādīt fonu:

Jebkuru caurspīdīgo attēla daļu parāda Fons krāsā, ja Rādīt šo krāsu zem Fons izvēlnes ir atzīmēta. Citādāk tiek izmantota noklusētā fona krāsa.

# Slīdrādes iestatījumi

Lai pielāgotu slīdrādes iestatījumus:

Attēla palielinājums izvēlnē tu vari izvēlēties, vai attēlus, kuri ir mazāki par ekrāna izmēriem, vēlies palielināt tā, lai tie aizpildītu ekrānu.

Secība izvēlnē, tu vari norādīt, cik ilgi (1-100 sekundes) katram attēlam būtu jātiek parādītai pirms to aizvieto nākamais attēls.

Atzīmē Automātiski atkārtot, ja tu vēlies, lai slīdrāde automātisku visu laiku tiktu atkārtota. Ja šī opcija nav atzīmēta, tad slīdrāde sāksies ar attēlu pēc tavas izvēles un beigsies ar pēdējo attēlu mapē.

# Spraudņu iestatījumi

Šeit tu vari konfigurēt jebkuru papildiespēju, kuru vēlies aktivizēt vai atslēgt. Attēlā pa kreisi ir spraudņi, kas ir pieejami pēc noklusējuma.

Tev varētu būt nepieciešamība ieinstalēt eog-plugins paku, kura satur spraudņus, kas sniedz vairākas papildiespējas. Pēc tā ieinstalēšanas, tu varēsi aktivizēt papildus spraudņus, tādus, kā tos, kuri parādīti attēlā pa labi.