A kép nagyításához válassza a Nézet Nagyítás menüpontot.
Tiffany Antopolski
tiffany@antopolski.com

Creative Commons Share Alike 3.0

Kelemen Gábor
kelemeng at gnome dot hu 2011, 2012, 2013, 2014.

# Nagyítás

A nagyítás vagy kicsinyítés használatával a kép nagyobb vagy kisebb részét jelenítheti meg a képernyőn egyszerre. Ez akkor hasznos, ha egy nagy képet teljes egészében szeretne látni, vagy egy kép finomabb részleteit szeretné megvizsgálni.

Az egérgörgő használatával nagyíthatja és kicsinyítheti a képet. Görgessen felfelé a nagyításhoz, vagy lefelé a kicsinyítéshez.

Az eszköztár gombjaival is nagyíthat és kicsinyíthet. A nagyításhoz kattintson a Kép nagyítása ikonra, a kicsinyítéshez pedig a Kép kicsinyítése ikonra. Ezek „Plusz” és „Mínusz” jelre hasonlítanak.

Ennek alternatívájaként kattintson a Nézet Nagyítás vagy a Nézet Kicsinyítés menüpontra.

Az eredeti méretű kép megjelenítéséhez kattintson a Nézet Normál méret menüpontra. Ennek hatása megegyezik a „100%” nagyítási szinttel.

# Illesztés az ablak szélességéhez

Választhat akkora nagyítási szintet, hogy a kép mindig teljesen kitöltse az ablakot, még ha át is méretezi azt. Válassza a Nézet Legjobb illeszkedés menüpontot.