Ver información como as preferencias da cámara e o histograma, xeolocalización e a data.
Tiffany Antopolski
tiffany.antopolski@gmail.com
Fabiana Simões
fabianapsimoes@gmail.com

Creative Commons Compartir Igual 3.0

Fran Dieguez
frandieguez@gnome.org 2011-2012.

# Ver información detallada sobre a foto

As imaxes tomadas cunha cámara dixital almacénanse con información adicional incluida nelas, tal como a data na que se tomaron, a configuracón de exposición usada na cámara e, nalgúns casos, incluso onde se tomou a foto.

Este tema móstralle como pode acceder a esta información.

# Mostrar a data na barra de estado

Pode mostrar a data na que se tomou unha fotografía na barra de stado, na parte inferior da xanela.

Para iso, prema Editar Preferenciase vaia á lapela Engadidos. Despois marque Data na barra de estado.

# Datos Exif detallados

A información detallada almacenada nas fotos dixitais chámase Datos Exif. Pode vela instalando un engadido para o Visor de imaxes.

Para poder ver os datos Exif incrustados nas súas fotos, primeiro debe instalar o paquete eog-plugins.

Se eog-plugins está instalado, prema Editar Preferencias e vaia á lapela Engadidos. Despois, marque Pantalla Exif e prema Pechar.

Prema Ver Panel lateral para ver a configuración da cámara usada para a captura. Tamén pode ver os histogramas que mostran o balance de cores e iluminación da fotografía, seleccione Mostrar EXIF na lapela Engadidos e prema Preferencias. Comprobe os histogramas que quere ver, mostrados baixo Histograma.

Tamén pode ver as configuracións da cámara usada para sacar a foto na barra de estado. Seleccione Mostrar Exif na lapela Engadidos e prema Preferencias. Marque Mostrar configuración da cámara na barra de estado.

# Mostrar un mapa coa localización da foto

Algunhas cámaras son capaces de anexa información de xeolocalización (xeo-etiquetas) ás fotos dixitais. Xeralmente, as xeo-etiquetas son coordenadas GPS (latitude e lonxitude) do lugar onde se tomou a foto.

Para poder ver un mapa de onde se tomaron as súas fotos, primeiro debe instalar o paquete eog-plugins.

Se eog-plugins está instalado, prema Editar Preferencias e vaia á lapela Engadidos. Despois, marque Mapa e prema Pechar.

Para mostrar o mapa, prema Ver Panel lateral.

O mapa só mostrará a localización onde se tomou a imaxe se existe información de xeolocalización adxunta na foto. Moitas cámaras non anexan a información de xeolocalización ás fotos.