Képmegjelenítés, diavetítés és bővítmények.
Tiffany Antopolski
tiffany@antopolski.com

Creative Commons Share Alike 3.0

Kelemen Gábor
kelemeng at gnome dot hu 2011, 2012, 2013, 2014.

# Beállítások

Ez a témakör ismerteti a képmegjelenítőben módosítható összes beállítást. A beállítások megváltoztatásához válassza a Szerkesztés Beállítások menüpontot.

# Képmegjelenítés beállításai

## Kép javításai

Jelölje be a Képek simítása kicsinyítéskor négyzetet a kép simításának engedélyezéséhez kicsinyítéskor. Ez a cakkos élek kisimításával javítja a kis felbontású (pixeles) képek megjelenését.

Ha bejelöli az Automatikus tájolás négyzetet, akkor a képek automatikusan elforgatásra kerülnek az Exif metaadataiknak megfelelően. Ezeket az információkat a képről automatikusan beszúrja a digitális fényképezőgép, és azzal kapcsolatos információkat tartalmaznak, hogy a kép készítésekor a fényképezőgép melyik irányba volt tartva. Ha az automatikus tájolás engedélyezett, akkor például az álló képek automatikusan elforgatásra kerülnek. A forgatás addig nem kerül mentésre, amíg nem menti az elforgatott képet.

Az automatikus tájolás nem működik minden képpel, csak az Exif tájolási metaadatokat mentő fényképezőgéppel készültek esetén.

## Átlátszó részek

Az alábbiak egyikének kiválasztásával megadhatja a képek átlátszó részeinek megjelenítési módját, ha vannak ilyenek:

Rácsmintaként:

A kép átlátszó részeinek megjelenítése rácsmintával.

Egyéni színként:

A kép átlátszó részeit a színválasztó gombra kattintással megadható homogén színnel jeleníti meg.

Háttérként:

A kép átlátszó részeit a Háttérszínnel jeleníti meg, ha a Háttér alatt az Egyéni szín be van jelölve. Ellenkező esetben az alap háttérszín kerül felhasználásra.

# Diavetítés beállításai

A diavetítés beállításainak személyre szabásához:

A Kép nagyítása alatt kiválaszthatja, hogy a képernyőnél kisebb képek fel legyenek-e nagyítva akkorára, hogy elfoglalják a képernyőt.

A Sorrend alatt kiválaszthatja, hogy az egyes képek hány másodpercig legyenek láthatók (1 és 100 között) a következő megjelenítése előtt.

Jelölje be a Végtelen sorozat jelölőnégyzetet a folyamatos ismétléshez. Ha nincs bejelölve, akkor a diavetítés a kiválasztott képnél fog elindulni, és a mappa utolsó képénél fog befejeződni.

# Bővítménybeállítások

Itt bejelölheti vagy törölheti az engedélyezni vagy letiltani kívánt további szolgáltatásokat. A bal oldali kép az alapesetben engedélyezett bővítményeket ábrázolja.

Telepítheti az eog-plugins csomagot is, amely számos további szolgáltatásokat biztosító bővítményt tartalmaz. A telepítése után további bővítményeket is aktiválhat, például a jobb oldali képen láthatókat.