Uudelleennimeä ja numeroi useita kuvia.
Tiffany Antopolski
tiffany@antopolski.com

Creative Commons Share Alike 3.0

Sami Jaktholm
sjakthol@outlook.com 2013
Jukka Heikkilä
jutsco@gmail.com 2010

# Nimeä useita kuvia uudelleen

Useiden kuvien uudelleennimeäminen siten, että uudet nimet ovat yhtenäisiä ja numeroituja, onnistuu seuraavasti:

Avaa kuvakokoelma F9-näppäimellä.

Valitse uudelleennimettävät kuvat kuvakokoelmasta yksi kerrallaan Ctrl-näppäin pohjassa.

Vaihtoehtoisesti kaikki kuvat voi valita näppäinyhdistelmällä Ctrl A.

Valitse Kuva Tallenna nimellä. Tiedostonimivaihtoehtoja esittelevä ikkuna avautuu (kuva alapuolella).

Uudelleennimetyt kuvat tallennetaan oletuksena avoinna olevaan kansioon. Tallennuskohdetta voi muuttaa Kohdekansio-pudotusvalikosta.

Kirjoita nimien muoto Tiedostonimen muoto kenttään. Tiedostonimen esikatselu kertoo, miltä uudet tiedostonimet näyttävät. Eri uudelleennimeämisvaihtoehtoja esitellään alla olevassa -osiossa.

Varmista, että Tiedostonimen muoto -pudotusvalikosta on valittu vaihtoehto "samassa muodossa" ellet halua muuntaa kuvien tiedostomuotoa.

Napsauta Tallenna nimellä ja kuvat uudelleennimetään.

# Tiedostonimen muodon valitseminen

Kuvien uudet tiedostonimet luodaan Tiedostonimen muoto-tekstikentän sisällön pohjalta.

Alkuperäisen tiedostonimen voi säilyttää osana uutta tiedostonimeä jättämällä %f-koodin nimikenttään.

Jos Tiedostonimen muoto on esimerkiksi pariisi_%f, kuvien kukka.jpg, talo.jpg ja kissa.jpg uudet nimet olisivat pariisi_kukka.jpg, pariisi_talo.jpg ja pariisi_kissa.jpg.

Koodilla %n kuvat numeroidaan Asetukset-osiossa valitusta luvusta alkaen.

Jos Tiedostonimen muoto on esimerkiksi auringonlasku_%n, kuvien kukka.jpg, talo.jpg ja kissa.jpg uudet nimet olisivat auringonlasku_2.jpg, auringonlasku_3.jpg ja auringonlasku_1.jpg. (Kuvat numeroidaan alkuperäisten nimien mukaisessa aakkosjärjestyksessä.)